
IZVJEŠĆE
o provedenom savjetovanju s javnošću o Nacrtu Pravilnika o provedbi
postupaka jednostavne nabave u Osnovnoj školi Stobreč


Sukladno članku 11. Zakona o pravu na pristup informacijama (Narodne novine, broj 25/13, 85/15 i 69/22) i Odluci o provedbi savjetovanja s javnošću o Nacrtu Pravilnika o provedbi postupaka jednostavne nabave u Osnovnoj školi Stobreč od 14. srpnja 2026. godine, Osnovna škola Stobreč provela je savjetovanje sa zainteresiranom javnošću o Nacrtu Pravilnika o provedbi postupaka jednostavne nabave u Osnovnoj školi Stobreč.

Predmet savjetovanja bio je Nacrt Pravilnika o provedbi postupaka jednostavne nabave u Osnovnoj školi Stobreč, kojim se cjelovito uređuju pravila, uvjeti i načini provedbe jednostavne nabave u Školi, osobito načini provedbe postupaka prema procijenjenoj vrijednosti predmeta nabave, provedba postupaka putem Elektroničkog oglasnika javne nabave Republike Hrvatske, javna objava, pravna zaštita gospodarskih subjekata, sprječavanje sukoba interesa, priprema i provedba postupaka, pregled i ocjena ponuda, donošenje odluka, realizacija nabave i čuvanje dokumentacije.

Savjetovanje s javnošću provedeno je objavom:
· Nacrta Pravilnika o provedbi postupaka jednostavne nabave u Osnovnoj školi Stobreč,
· Odluke o provedbi savjetovanja s javnošću,
· Obrazloženja razloga i ciljeva koji se žele postići donošenjem Pravilnika,
· Obrasca sudjelovanja u savjetovanju s javnošću,
na službenoj mrežnoj stranici Osnovne škole Stobreč.

Savjetovanje je provedeno u trajanju od 30 dana, u razdoblju od 15. srpnja 2026. godine do 13. kolovoza 2026. godine.
Zainteresirana javnost mogla je tijekom trajanja savjetovanja dostaviti mišljenja, prijedloge i primjedbe:
– elektroničkom poštom na adresu stobrec@os-stobrec.skole.hr,
– poštom na adresu Osnovna škola Stobreč, Ivankova 13, 21311 Stobreč,
– osobnom predajom u sjedištu Škole.

Tijekom trajanja savjetovanja, zaključno s 13. kolovoza 2026. godine, nije zaprimljeno nijedno mišljenje, prijedlog ni primjedba na Nacrt Pravilnika o provedbi postupaka jednostavne nabave u Osnovnoj školi Stobreč.

Slijedom navedenoga, nije bilo potrebe za izradom pregleda zaprimljenih prijedloga i primjedbi niti za davanjem očitovanja o njihovu prihvaćanju odnosno neprihvaćanju.
Provedba savjetovanja s javnošću nije iziskivala dodatna financijska sredstva.

Ovo Izvješće objavit će se na službenoj mrežnoj stranici Osnovne škole Stobreč te će se zajedno s prijedlogom Pravilnika o provedbi postupaka jednostavne nabave u Osnovnoj školi Stobreč dostaviti Školskom odboru Osnovne škole Stobreč radi razmatranja i donošenja.

                                                                                                                                                                                     
                                                                                                          Ravnatelj:
Siniša Duhović, prof.







Dostaviti:

· Školskom odboru, uz prijedlog Pravilnika
· za objavu na službenoj mrežnoj stranici Škole
· pismohrana, ovdje

